L 302/46 Az Európai Unió Hivatalos Lapja 2005.11.19. (Jogi aktusok, amelyek közzététele nem kötelező) TANÁCS A TANÁCS HATÁROZATA (2005. november 14.) az olívaolajról és az étkezési olajbogyóról szóló 2005. évi megállapodás megkötéséről (2005/800/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és külö- nösen annak 133. cikkére, összefüggésben 300. cikke (2) bekez- dése első albekezdésének első mondatával, tekintettel a Bizottság javaslatára, mivel: (1) — Az Európai Tanács 2003. november 25-én felhatalmazta a Bizottságot, hogy a Közösség nevében tárgyalásokat folytasson az olívaolajról és az étkezési olajbogyóról szóló, 1986-ban létrejött, 1993-ban módosított és kiter- jesztett, legutóbb 2004-ben meghosszabbított nemzet- közi megállapodás felülvizsgálatáról. 2) — Az Egyesült Nemzeteknek az olívaolajról és étkezési olaj- bogyóról szóló nemzetközi megállapodás helyébe lépő megállapodásról folytatott tárgyalásokról szóló konferen- ciája 2005. április 29-én elfogadta az olívaolajról és az étkezési olajbogyóról szóló új megállapodást. (3) — Az olívaolajról és az étkezési olajbogyóról szóló 2005. évi nemzetközi megállapodás előmozdítja a nemzetközi együttműködést, hozzájárul az érintett termék piacainak fejlődéséhez és stabilitásához, továbbá előmozdítja a Közösség kereskedelmi és mezőgazdasági célkitűzéseinek elérését. (4) — Ezért a Közösség érdekében áll, hogy jóváhagyja a 2005. évi megállapodást, A KÖVETKEZŐKÉPPEN HATÁROZOTT: 1. cikk A Tanács az Európai Közösség nevében jóváhagyja az olívao- lajról és az étkezési olajbogyóról szóló 2005. évi nemzetközi megállapodást. A megállapodás szövegét csatolták e határozathoz. 2. cikk A Tanács elnöke felhatalmazást kap, hogy kijelölje a megálla- podás aláírására jogosult személyt vagy személyeket, aki vagy akik ezzel, annak 34. cikke (2) bekezdésének a) pontjával össz- hangban kifejezésre juttatja, illetve juttatják a Közösség belee- gyezését, hogy annak kötelezettjévé váljék (!). Kelt Brüsszelben, 2005. november 14-én. a Tanács részéről az elnökasszony T. JOWELL () A megállapodás ideiglenes alkalmazása kezdetének időpontját (vagy például: , a megállapodás aláírásának időpontját") a Tanács Főtitkár- sága jelenteti meg az Európai Unió Hivatalos Lapjában.